hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գործի նյութերում փաստաթուղթ կա, որը վկայում  է, որ զինդատախազությունը գործը կոծկելու միտում է ունեցել: Արտյոմ Գրիգորյանը օգոստոսի վերջին դիմել է քննիչին, հայտնելով, որ հրաժարվում է իր դեմ ցուցմունքներ տված վկաներին հակընդդեմ հարցեր տալու իրավունքից, առերեսումներից:
Այնուամենայնիվ պետք է նկատել, որ նախաքննությունն այնքան էլ հարթ չի ընթացել և Գրիգորյանով լավ զբաղվել են: Նրա արարքը երեք անգամ տարբեր որակումներ է ստացել: Այս հանգամանքի վրա մեր ուշադրությունը հրավիրում է տուժողի իրավահաջորդի ներկայացուցիչ Խանում Մկրտչյանը: Ի սկզբանե, Արտյոմին մեղադրել են «Սպանության» հոդվածի առաջին մասով, հետո խստացրել են մեղադրանքը, երկրորդ մաս կիրառելով՝ խուլիգանական դրդումներով կատարված սպանություն: Այն ենթադրում է ազատազրկում 12-ից 20 տարի, կամ ցմահ: Մի քանի ամսից սակայն այս խստագույն պատիժ ենթադրող մեղադրանքը կրկին փոխվում է, և Արտյոմի նկատմամբ  այս անգամ կիրառում են մեղմագույն հոդված՝ Քր. օր-ի 373, 3-րդ մաս, զենքի հետ վարվելու կանոնների խախտում, որն անզգուշությամբ առաջացրել է մարդու մահ: Այս դեպքում սահմանված է ազատազրկում 3-ից 8 տարի: Հասկանալի է, որ Գրիգորյանի դիրքերը նրա արցախյան փաստաբանի պաշտպանության շնորհիվ չեն բարելավվել:
Խանում Մկրտչյանը, ուսումնասիրելով նախաքննության նյութերը, եկել է համոզման, որ դատախազության և ամբաստանյալի միջև տեղի է ունեցել գործարք, և իրական մեղավորը Արտյոմ Գրիգորյանը չի:
Նրան ձերբակալելուց առաջ նույնիսկ բացատրություն չեն վերցրել: Խանում Մկրտչյանը նշում է. «Քրեական գործում չի երևում, թե ինչպես են իրենք պարզել, որ կասկածյալը հենց Արտյոմ Գրիգորյանն է: Միայն դեպքի վայրի զննություն է կատարվել, և միանգամից Արտյոմ Գրիգորյանը դարձել է կասկածյալ: Դեպքի վայրում գտնվող զինվորներից վերցվել են խծուծներ, և Արտյոմ Գրիգորյանի ձեռքերի վրա կրակոցի արգացիք չի հայտնաբերվել: Նշանակում է, կրակողն այս մարդը չի»:
Խանում Մկրտչյանն ուշագրավ է համարում  այն հանգամանքը, որ նախաքննության ընթացքում դատախազը ցուցում է տվել գործը քննող քննիչին վերաորակել արարքը: Քննիչը ցուցումը բողոքարկել է վերադաս դատախազին: Վերջինս քննիչի բողոքը թողել է առանց քննության, ու դատախազի ցուցումը թողել է օրինական ուժի մեջ, որի հիմքով էլ նախաքննության ավարտի փուլին վերաորակվել է, դառնալով զենքի հետ վարվելու կանոնների խախտում: «Այս ամենը նշանակում է, որ  նախաքննության մարմնի մոտ համոզմունք է եղել, որ կատարվել է դիտավորյալ սպանություն»:
Ավելի վաղ «Լրագրողեր հանուն մարդու իրավունքների» կազմակերպության ռազմական փորձագետ, իրավապաշտպան Ռուբեն Մարտիրոսյանն էր մի շարք տարօրինակ հանգամանքներ նկատել, ուսումնասիրելով քրեական գործի նյութերը: Օրինակ, քննիչը գրել էր, որ Արտյոմ Գրիգորյանն իրեն ամրակցված ինքնաձիգից կրակոցներ է արձակել Կարենի ուղղությամբ, սակայն հետագայում կրակոցները, որոնք կարող են վկայել կանխամտածված սպանության մասին, դարձել են «կրակոց»: Կարեն Կարապետյանի և մյուս զինվորների մարմնին, ըստ դատաբժշկական եզրակացության, եղել են բազմաթիվ վնասվածքներ, բութ առարկայով հասցվածների հետքեր, այդ թվում մահից րոպեներ առաջ հասցված, և ամենակարևորը՝ Կարեն Կարապետյանի զենքից ևս կրակոց է եղել արձակված:
Մարմնական վնասվածքներ են եղել նաև 8 զինվորներից վեցի վրա: «Այդ վնասվածքների վերաբերյալ վկաներին հարցեր տրվել են, սակայն չեն խորացվել», — ասում է Խանում Մկրտչյանը: Արտյոմ Գրիգորյանի մարմնին, ի դեպ, ոչ մի վնասվածք չի եղել, հետևապես, նա չի մասնակցել զորամասում ակնհայտորեն տեղի ունեցած ծեծկռտուքին ու չի բացառվում, որ առհասարակ չի եղել դեպքի վարում: Հետաքրքրաշարժ դետալ՝ անմիջապես սպանությունից առաջ փոխվել է դիտակետում տեղադրված տեսախցիկը:
Forrights.am-ի փորձագետներն այցելել են Արտյոմ Գրիգորյանին, զրուցել են նրա հետ: Իրավապաշտպան Ժաննա Ալեքսանյանի վրա երիտասարդը ճնշող տպավորություն է թողել․
«Նա տանն էր, շատ անտրամադիր, ճնշված վիճակում: Բնակարանային անտանելի պայմաններում են ապրում։ Միակողմանի ծնողազուրկ է», — նկարագրում է իրավապաշտպանը:  Խոսել սպանության շուրջ Գրիգորյանը չի ցանկացել, հարցերի չի պատասխանել, լացել է:
Նախորդ նյութըԱնհրաժեշտ է անհապաղ դադարեցնել ՔԿՀ-ում ինքնավնասում կատարողին կարգապահական տույժի ենթարկելու և մեկուսացնելու պրակտիկան. ՄԻՊ
Հաջորդ նյութըԳագիկ Խաչատրյանի բժշկական օգնությունը չապահովելու համար իրավասու մարմինները կեղծ փաստաթուղթ են ներկայացրել Վերաքննիչ դատարան․ փաստաբան
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.